Baithuti ba tlhatlhelelwa maitemogelo a itshetso
Banana ba gakolotswe go dirisamananeo a puso a go ba ntsha mo diphatseng jaaka go dira learo le le babalesegileng la bo rre. Go buile jalo Kgosi Edwin Ramokobetwane wa Khudumelapyefa a buladithuto-puisano tsa dikitso tsa itshetso tse di neng dirulagantswe ke ba DMSAC ba na le baithaopi ba lefatshe la Amerika ba Peace Corps. Dithuto tseo di tsenwe ke bana ba dikole tse di potlana tsa metse ya Takatokwane, Sorilatholo, Salajwe, Khudumelapye, Serinane le Ditshegwane. Kgosi Ramokobetwane o tsweletse a gakolola banana botlhokwa jwa go dira learo ba sale bannye gore ba kgone go gola ka botsogo jo bo ntle. O kgothaditse batsena dithuto tseo go ikgapha le go reetsa dikgakololo tsa batsadi ba bone. Kgosi Ramokobetwane o tsweletse a akgola ba DAMSAC go bo ba bone go le botlhokwa go tshwarela dithuto tseo mo motseng wa Khudumelapye. Mothusa modulasetilo wa komiti ya ditlhabololo ya Khudumelapye, Mme Gofentsemang Keotletswe o ne a kopa bana go nna pelo telele mo dithutong tsa bone le go di tsaya tsia. Mme Keotletswe o ne gape a galaletsa bana le seabe botlhe ba ba rulaganyeditseng thutuntsho e. 